Even Aleksander Hagen

Even Aleksander Hagen (født 1988) er en norsk politiker (Ap). Hagen kommer fra Otta i Sel kommune i Innlandet, og er bosatt på Løren i Oslo. Han har studert statsvitenskap, nordisk språk og litteratur og praktisk-pedagogisk utdanning (PPU) ved Universitetet i Oslo. Hagen var i Støre-regjeringen oppnevnt statssekretær hos statsråd Lubna Jaffery i Kultur- og likestillingsdepartementet. Han har tidligere også vært fylkesordfører i Oppland og Innlandet.

Hagen har vært medlem i AUF siden 2005, og er en av de overlevende etter massedrapene på Utøya 22. juli 2011.

Oppland
Hagen ble første gang valgt inn på fylkestinget i Oppland ved fylkestingsvalget 2007, gjenvalgt i 2011 og 2015. Han ble da valgt til fylkesordfører 27 år gammel, og var da Norges yngste fylkesordfører gjennom tidene. 

Ved stortingsvalget 2009 var han Arbeiderpartiets 11. kandidat i Oppland, ved stortingsvalget 2013 var han 5. kandidat, og ved stortingsvalget 2017 var han 13. kandidat.

Innlandet
Nye Innlandet fylkeskommune ble en realitet fra 1. januar 2020. Som en del av regionreformen ble Oppland og Hedmark slått sammen til ett fylke, og det gamle Opplandene ble gjenforent. Som en del av prosessen ble Hagen i januar 2018 valgt til leder av fellesnemnda for de to fylkeskommunene. Han ble senere også nominert som historiens første fylkesordførerkandidat for Innlandet Arbeiderparti. Etter valget dannet Arbeiderpartiet og Senterpartiet flertall sammen, og Hagen ble valgt som den første fylkesordføreren i Innlandet.

Politiske roller
 2023–2025 statssekretær i Kultur- og likestillingsdepartementet
 2019–2023 fylkesordfører i Innlandet
 2018–2019 leder av fellesnemnda for Oppland og Hedmark
 2015–2019 fylkesordfører i Oppland
 2013–2015 komitéleder for kultur, miljø og næring i Oppland
 2013–2015 gruppeleder Oppland Arbeiderparti
 2013–2023 medlem av fylkesutvalget i Oppland/Innlandet
 2007–2023 medlem av fylkestinget i Oppland/Innlandet
 2007–2009 styremedlem i Oppland Arbeiderparti
 2007–2009 landsstyremedlem i AUF
 2007–2009 leder i AUF i Oppland

Andre stillinger/verv
 2025–d.d. seniorrådgiver i FO
 2025–d.d. styreleder i Musikk i Innlandet
 2019–2023 leder av Østlandssamarbeidet
 2016–2023 leder av politisk referansegruppe i Sykehuset Innlandet
 2015–2020 styreleder i KUF-fondet Oppland
 2015–2016 styreleder i Oppland Fylkeskraft
 2015–2016 styreleder i Innovasjon Norge Oppland
 2014–2015 styret i LNU
 2013–2015 politisk rådgiver i AUF
 2012–2014 styret i Nei til EU
 2011 valgkamprådgiver i Oppland Arbeiderparti
 2010–2011 nestleder i Velferdstinget i Oslo

Referanser

 Eksterne lenker 


Kategori:Fødsler i 1988
Kategori:Statssekretærer fra Ap
Kategori:Statssekretærer i Regjeringen Støre
Kategori:Fylkesordførere fra Ap
Kategori:Fylkesordførere i Innlandet
Kategori:Fylkesordførere i Oppland
Kategori:Ap-politikere i Oppland
Kategori:Ap-politikere i Oslo
Kategori:Tillitsvalgte i AUF
Kategori:Norske fagforeningspersoner
Kategori:Nei til EU
Kategori:Personer fra Sel kommune
Kategori:Overlevende etter massedrapene på Utøya i 2011